མི་རྐྱང་བསེ་རུ།ཟོལ་མེད་བྱམས་བརྩེའི་ཟླ་བ་དཀར་པོས་མུན་པའི་ཁྱོན་ལ་འོད་སྣང་སྦྱིན།།འཇིགས་ཞུམ་བྲལ་བའི་སྤོབས་པའི་གངས་རི་ཁ་བའི་ལྗོངས་ནས་མངོན་པར་འཕགས།།ས་ཡ་དྲུག་གི་བདེ་སྡུག་ཆེད་དུ་གཅེས་པའི་སྐུ་སྲོག་ཕངས་མེད་བཏང་།།ཁྱེད་ཀྱི་མཛད་རྗེས་གསེར་རིའི་ཕྲེང་བ་ང་ཚོས་ཡང་ཡང་མཐོང་བཞིན་ཡོད།།ཁྱེད་སྐུ་ནུབ་པའི་ལོ་ཟླ་འདི་ཚོར་གཡོ་ཅན་ཝ་མོ་ཇེ་མང་རེད།།དུས་འདིར་ཁྱེད་ཉིད་དྲན་པའི་མིག་ཆུ་གཙང་བོ་བཞིན་དུ་བཞུར་གྱིན་ཡོད།།དེང་གི་འཇིག་རྟེན་ཡིད་ཆེས་བྲལ་པའི་སྒྱུ་མའི་ལྟད་མོ་ཇི་བཞིན་རེད།།དུས་ཀྱི་སྒྲོན་མེ་ཁྱེད་ཉིད་འབྱོན་པར་ཉམ་ཆུང་ང་ཚོས་སྒུག་བཞིན་ཡོད།།